Številka: 110-57/2024

Datum: 25. 9. 2024

Cankarjev dom, kulturni in kongresni center, objavlja razpis za zaposlitev šestih oseb na delovnem mestu

**LUČNI MOJSTER (G025019)** v Oddelku za scensko osvetljavo, šifra 42 iz Kataloga delovnih mest Cankarjevega doma.

Delovno razmerje s polnim delovnim časom bo sklenjeno za nedoločen čas in s 3-mesečnim poskusnim delom.

**Pogoji**, ki jih morajo kandidati izpolnjevati za zasedbo delovnega mesta:

* gimnazijska, srednje poklicno-tehniška izobrazba, srednja tehniška izobrazba oz. druga strokovna izobrazba ali nacionalna poklicna kvalifikacija "osvetljevalec"
* najmanj 2 leti delovnih izkušenj
* osnovna raven aktivnega znanja slovenščine
* znanje uporabe osebnega računalnika
* znanje svetovnega jezika najmanj na nivoju zahtevnosti srednje šole
* poznavanje predpisov s področja elektroenergetike
* izpit iz varstva pri delu
* znanje uporabe računalniške programske opreme za pripravo predstavitev

Izpit iz varstva pri delu mora izbrani kandidat opraviti najpozneje v roku 6 mesecev od nastopa dela.

**Naloge** delovnega mesta so predvsem:

* načrtovanje, vodenje in nadzor izvedbe scenske osvetljave za posamezne projekte ter usklajevanje tehnološkega sodelovanja v pripravah in izvedbi
* usklajevanje tehnične realizacije s producenti, scenografi in režiserji ter realizacija projektov s sodelavci Cankarjevega doma in zunanjimi izvajalci
* načrtovanje, vodenje in nadzor multimedije za posamezne projekte ter usklajevanje tehnološkega sodelovanja v pripravah in izvedbi
* nadzor in preventivni pregledi opreme in naprav scenske osvetljave
* izdelava poročil in predlogov za posodobitev oz. popravila
* opravljanje vzdrževalnih del na opremi, napravah in instalacijah scenske osvetljave
* odgovornost za skladišče in tehnično opremo.

**Glede** **na zgoraj navedene pogoje morajo kandidati k prijavi priložiti:**

* **življenjepis** ter **dokazila ali izjavo o izpolnjevanju zahtevanih pogojev**,
* **fotokopijo potrdila o doseženi izobrazbi**.

***Delovne izkušnje*** *so delovna doba na delovnem mestu, za katero sta zahtevana ista stopnja izobrazbe in čas pripravništva na isti stopnji izobrazbe ne glede na to, ali je bilo delovno razmerje sklenjeno oziroma pripravništvo opravljeno v zavodu ali pri drugem delodajalcu. Za delovne izkušnje se šteje tudi delo, ki ga je kandidat opravljal na enakem ali podobnem delovnem mestu in je zanj zahtevana eno stopnjo nižja izobrazba, razen pripravništva za eno stopnjo nižjo izobrazbo. Kot delovne izkušnje je upoštevano tudi delo na enaki stopnji zahtevnosti, kot je delovno mesto, za katero oseba kandidira, če je opravljala vsebinsko primerljive naloge. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe za to delo.*

***Srednja raven aktivnega znanja slovenščine se dokazuje*** *z znanjem slovenščine, pridobljenim z zahtevano izobrazbo na slovenski šoli oz. uspešno opravljenim preizkusom po izobraževalnem programu za poklicno ali triletno strokovno šolo ali po programu Slovenščina za tujce na visoki ravni.*

***Znanje tujega jezika se izkazuje*** *s potrdilom o jezikovnem izobraževanju pri ustrezni izobraževalni instituciji (fotokopija spričevala, indeksa ali potrdilo šole), z dokazili o opravljenem izobraževanju v tujem jeziku, s potrdilom o udeležbi na strokovnih srečanjih, na katerih je kandidat uporabljal tuj jezik, ipd.*

***Znanje uporabe osebnega računalnika*** *se dokazuje s potrdilom o udeležbi na tečaju pri ustrezni izobraževalni instituciji, spričevalom ECDL, z drugim ustreznim dokazilom ali s preizkusom znanja v postopku izbire.*

Razpisna komisija bo strokovno usposobljenost kandidatov presojala na podlagi dokazil priloženih k prijavi, na podlagi razgovora s kandidati ter s pisnim ali praktičnim preverjanjem kandidatovega znanja, če bo ocenila, da je to potrebno. Delo bo potekalo na sedežu Cankarjevega doma, kulturnega in kongresnega centra, Prešernova cesta 10, Ljubljana.

Izhodiščni plačni razred za razpisano delovno mesto po Aneksu h Kolektivni pogodbi za kulturne dejavnosti v Republiki Sloveniji (Uradni list RS, št. 136/22 z dne 25. 10. 2022): **23** z možnostjo napredovanj do deset plačnih razredov.

Pisne prijave s pripadajočimi prilogami oddajte **do vključno četrtka, 10. oktobra 2024**:

po pošti ali osebno na naslov: **Cankarjev dom, Prešernova cesta 10, 1000 Ljubljana.** Prijava, poslana priporočeno po pošti, se šteje kot pravočasna, če je oddana na pošto zadnji dan roka za prijavo

**ali**

* na e-naslov cd.vlozisce@cd-cc.si.

Kandidati bodo o izbiri pisno obveščeni v zakonsko določenem roku. Informacije T: (031) 483 936, Boštjan Koražija.

V objavi zapisani izrazi v moški spolni slovnični obliki so uporabljeni kot nevtralni za ženske in moške.

|  |  |  |
| --- | --- | --- |
|  |  |  |